cyanic-selkie/wikianc huggingface dataset:
হাদিস
হাদীস সংকলনের সংক্ষিপ্ত ইতিহাস
সাহাবীগণ ইসলামের সর্বশেষ নবীর কথা ও কাজের বিবরণ অত্যন্ত আগ্রহ সহকারে স্মরণ রাখতেন। আবার কেউ কেউ তার অনুমতি সাপেক্ষে কিছু কিছু হাদীস লিখে রাখতেন। এভাবে তার জীবদ্দশায় স্মৃতিপটে মুখস্থ করে রাখার সাথে সাথে কিছু হাদীস লিখিত আকারে লিপিবদ্ধ ছিল। হযরত আলী, হযরত আবদুল্লাহ ইবনে ওমর, হযরত আবদুল্লাহ ইবনে আব্বাস, হযরত আনাস ইবনে মালিক প্রমুখ সাহাবীগণ কিছু কিছু হাদীস লিপিবদ্ধ করে রাখতেন। হযরত আবূ হুরায়রা বলেন “আবদুল্লাহ ইবনে আমর ব্যতীত আর কোন সাহাবী আমার অপেক্ষা অধিক হাদীস জানতেন না। কারণ, তিনি হাদীস লিখে রাখতেন আর আমি লিখতাম না।”
নবীর জীবদ্দশায় ইসলামী রাষ্ট্রের প্রশাসনিক বহু কাজকর্ম লিখিতভাবে সম্পাদনা করা হতো। বিভিন্ন এলাকার শাসনকর্তা, সরকারী কর্মচারী এবং জনসাধারনের জন্য বিভিন্ন সময়ে বিভিন্ন বিষয়ে লিখিত নির্দেশ প্রদান করা হতো। তাছাড়া রোম, পারস্য প্রভৃতি প্রতিবেশী দেশসমূহের সম্রাটদের সাথে পত্র বিনিময়, ইসলামের দাওয়াত এবং বিভিন্ন গোত্র ও সম্প্রদায়ের সাথে চুক্তি ও সন্ধি লিখিতভাবে সম্পাদন করা হতো। আর ইসলামের নবীর আদেশক্রমে যা লেখা হতো তাও হাদীসের অন্তর্ভুক্ত। ইসলামের নবীর মৃত্যুর পর বিভিন্ন কারণে হাদীস সংকলনের প্রয়োজনীয়তা দেখা দেয়। কুরআন মাজীদের সাথে হাদীস সংমিশ্রণ হওয়ার আশংকায় কুরআন পুর্ণ গ্রন্থাকারে লিপিবদ্ধ না হওয়া পর্যন্ত হাদীস লিপিবদ্ধ করতে কেউ সাহস পায়নি। আবূ বকরের আমলে কুরআন মাজীদ গ্রন্থাকারে লিপিবদ্ধ হলে সাহাবীগণ হাদীস লিপিবদ্ধ করার ব্যাপারে আর কোন বাধা আছে বলে অনুভব করেননি। হিজরী প্রথম শতাব্দীর শেষভাগে সাহাবি ও তাবেয়ীগণ প্রয়োজন অনুসারে কিছু হাদীস লিপিবদ্ধ করেন।
অতঃপর উমাইয়া খলিফা উমর ইবনে আব্দুল আযীয হাদীস সংগ্রহের জন্য মদীনার শাসনকর্তা আবু বকর বিন হাজম সহ মুসলিমবিশ্বের বিভিন্ন এলাকার শাসনকর্তা ও আলিমগণের কাছে একটি ফরমান জারী করেন যে, আপনারা মহানবী হাদীসসমূহ সংগ্রহ করুন। কিন্তু সাবধান! মহানবী এর হাদীস ব্যতীত অন্য কিছু গ্রহণ করবেননা। আর আপনার নিজ নিজ এলাকায় মজলিস প্রতিষ্ঠা করে আনুষ্ঠানিকভাবে হাদীস শিক্ষা দিতে থাকুন। কেননা, জ্ঞান গোপন থাকলে তা একদিন বিলুপ্ত হয়ে যায়। এই আদেশ জারীর পর মক্কা, মদীনা, সিরিয়া, ইরাক এবং অন্যান্য অঞ্চলে হাদীস সংকলনের কাজ শুরু হয়। কথিত আছে যে, প্রখ্যাত মুহাদ্দিস ইমাম ইবনে শিহাব আল-জুহরি সর্বপ্রথম হাদীস সংগ্রহ এবং সংকলনে হাত দেন। কিন্তু তার সংকলিত হাদীসগ্রন্থের সন্ধান পাওয়া যায়নি। এরপর ইমাম ইবনে জুরাইজ মক্কায়, ইমাম মালিক মদীনায়, আবদুল্লাহ ইবনে আব্দুল ওয়াহহাব মিসরে, আব্দুর রাজ্জাক ইয়েমেনে, আবদুল্লাহ ইবনে মুবারক খুরাসানে, এবং সূফিয়ান সাওরী ও হাম্মাদ ইবনে সালমা বসরায় হাদীস সংকলনে আত্ননিয়োগ করেন। এ যুগের ইমামগণ কেবল দৈনন্দিন জীবনে প্রয়োজনীয় হাদীসগুলো ও স্থানীয় হাদীস শিক্ষাকেন্দ্রে প্রাপ্ত হাদীসসমূহ লিপিবদ্ধ করেছিলেন। তাদের কেউই বিষয়বস্তু হিসেবে বিন্যাস করে হাদীসসমূহ লিপিবদ্ধ করেননি।
এ যুগে লিখিত হাদীস গ্রন্থসমূহের মধ্যে ইমাম মালিকের “মুয়াত্তা” সর্বপ্রথম ও সর্বপ্রধান প্রামান্য হাদীসগ্রন্থ। ইমাম মালিকের “মুয়াত্তা” গ্রন্থটি হাদীস সংকলনের ব্যাপারে বিপুল-উৎসাহ উদ্দিপনার সৃষ্টি করেছিল। এটি হাদীসশাস্ত্র অধ্যায়নে মুসলিম মণিষীদের প্রধান আর্কষণে পরিণত হয়েছিল। এরই ফলশ্রূতিতে তৎকালীন মুসলিম বিশ্বে সর্বত্র হাদীস চর্চার কেন্দ্র কিতাবুল “উম্ম” এবং ইমাম আহমাদ বিন হাম্বলের “মাসনাদ” গ্রন্থদ্বয় হাদীসের উপর গুরুত্বপূর্ণ গ্রন্থ হিসেবে বিবেচিত। অতঃপর হিজরী তৃতীয় শতাব্দীতে অনেক মুসলিম মণিষী বিশ্বের বিভিন্ন অঞ্চল থেকে প্রচুর হাদীস সংগ্রহ করেন। তন্মধ্যে বিখ্যাত হলেন ইমাম বুখারী, ইমাম মুসলিম, ইমাম আবূ দাউদ, ইমাম তিরমিজী, ইমাম নাসাঈ, এবং ইমাম ইবনে মাজাহ। এদের সংকলিত হাদীস গ্রন্থগুলো হলো সহীহ বুখারী, সহীহ মুসলিম, সুনানে আবূ দাউদ, সুনান আত-তিরমিজী, সুনানে নাসাই এবং সুনানে ইবনে মাজাহ। এই ছয়খানা হাদীসগ্রন্থকে সন্মিলিতভাবে সিহাহ সিত্তাহ বা ছয়টি বিশুদ্ধ হাদীসগ্রন্থ বলা হয়। আব্বাসিয় যুগে হাদীস লিপিবদ্ধের কাজ পরিসমাপ্ত হয়।
বিভিন্ন দৃষ্টিভঙ্গিতে হাদিস সংকলন
কুরআনিক দৃষ্টিভঙ্গিতে, ধারাবাহিকভাবে হাদিস সংকলন বিভিন্ন দৃষ্টিকোণ থেকে উম্মাহ এর অবস্থা ও প্রয়োজনের দিক বিবেচনায়, প্রথমে সাহাবা ও পরবর্তীতে তাবেয়ী, তাবেঈ তাবেঈন সহ সারা উম্মাহ এর সাথে সম্পর্কযুক্ত। আল্লাহ তাআলা কুরআনে উল্লেখ করেন,
মুহাজির ও আনসার দের মধ্য হতে প্রথম ও অগ্রগামীরা, আর যারা তাদেরকে সততার সাথে অনুসরণ করেছে, আল্লাহ তাদের প্রতি সন্তুষ্ট হয়েছেন, আর তারাও তাঁর প্রতি সন্তুষ্ট, তাদের জন্য তিনি প্রস্তুত করে রেখেছেন জান্নাত যার তলদেশে ঝর্ণাধারা প্রবাহিত, সেখানে তারা চিরকাল থাকবে। এটাই হল মহান সফলতা। [ সূরা আত-তাওবাহ্; আয়াত -১০০]
নবী (সাল্লাল্লাহু ‘আলাইহি ওয়া সাল্লাম) বলেন, আমার উম্মাতের সর্বোত্তম মানুষ আমার যুগের মানুষ (সাহাবীগণ)। অতঃপর তৎপরবর্তী যুগ (তাবেঈন)। অতঃপর তৎপরবর্তী যুগ (তাবেঈ তাবেঈন)। অতঃপর এমন লোকদের আগমন হবে যাদের কেউ সাক্ষ্য দানের পূর্বে কসম এবং কসমের পূর্বে সাক্ষ্য দান করবে। ইব্রাহীম (নাখ্‌য়ী; রাবী) বলেন, ছোট বেলায় আমাদের মুরুব্বীগণ আল্লাহ্‌র নামে কসম করে সাক্ষ্য প্রদানের জন্য এবং ওয়াদা-অঙ্গীকার করার কারণে আমাদেরকে মারধর করতেন। [সহিহ বুখারী, হাদিস নং ৩৬৫১, হাদিসের মান; সহিহ হাদিস]
অনুসারীদের মধ্যে প্রথম পর্যায়ে সাহাবা, দ্বিতীয়ত তাবেঈন, তৃতীয়ত তাবেঈ তাবেঈন, চতুর্থ পর্যায়ে আলিম, আল্লামা, খলিফা, ইমাম, গ্রান্ড ইমাম, মুজতাহিদ, মুহাদ্দিস, মুয়াযযিন, গাজী, আমির কে সাধারণত শুরু থেকেই ইসলামে কতৃস্থানীয় ব্যক্তি হিসেবে বিবেচনা করা হয়।
আল্লামা সাখাবি বলেন-
আর ফিক্হবিদদের নিকট হাদিস হলো আল্লাহর রাসূলের কথা ও কাজসমূহ। মুফতি সাইয়্যেদ মুহাম্মাদ আমীমুল ইহসান বারকাতী এর মতে, হাদিস (حديث) এমন একটি বিষয় যা রাসূলুাল্লাহ সাল্লাল্লাহু আলাইহি ওয়াসাল্লাম এর বাণী, কর্ম ও নীরবতা এবং সাহাবায়ে কেরাম, তাবিঈনদের কথা, কর্ম ও মৌন সম্মতিকে বুঝায়। :
ইসলামে হাদিস সংরক্ষণ ও বর্ণনা
এখানে বর্ননা বা ইসনাদ মূলত এক দল কেন্দ্রিক (যারা সত্য পথ দেখায়), যারা ন্যায়বিচার এর মাধ্যমে যাচাই বাছাই (তাহকীক) কেন্দ্রিক সত্য প্রতিষ্ঠা করে অন্যান্যদের কাছে।
وَمِمَّنۡ خَلَقۡنَاۤ اُمَّۃٌ یَّہۡدُوۡنَ بِالۡحَقِّ وَبِہٖ یَعۡدِلُوۡنَ ٪
এই দল এর ক্রমধারা সাহাবা দের থেকে শুরু হয়ে হাদিস সংরহ্মণ হচ্ছে, এই দল এর বৈশিষ্ট্য হলো, তারা সত্য পথ দেখায় এবং সে অনুযায়ী ন্যায়চিার করে।
এবং তাদের থেকে অন্যান্য, যারা যোগ হয় নাই তাদের সাথে এখনও। আল্লাহ মহাপরাক্রমশালী, প্রজ্ঞাময়। " [সূরা আল জুমুয়াহ, আয়াত ২-৩]
হাদীসে বলা হয়েছে,
বলা হয়, যে ব্যক্তি মূলত অর্থেই হাদিস সন্ধানী হয় তার চেহারা সজীব বা নুরানি হয়ে ফুটে ওঠবে। অন্য হাদিসে বলা হয়েছে, হাদিসে বলা হয়েছে, এই হাদিসটি ইবনে হিব্বান তার হাদিসের গ্রন্থে লিপিবদ্ধ করেছেন এবং বলেছেন এই হাদিস এর ফায়েজ ও বরকত লাভ করবে নিশ্চিতভাবে মুহাদ্দিসানে কেরাম ও হাদিসের শায়খগণ। কারণ তারাই অধিক হারে হাদিস পড়ে, লিখে। যতবার হাদিস লিখবে বা পড়বে ততবার তিনি প্রিয়নবীর প্রতি দরূদ সালাম পড়বেন ও লিখবেন। এর ফলে রোজ কিয়ামতে সহজেই তারা প্রিয়নবীর নিকটবর্তী হতে পারবেন। :
কিতাবুস সিত্তাহ
কিতাব কথাটি কিতাব كتاب থেকে আগত, যার অর্থ বই। আর আল-সিত্তাহ السته হচ্ছে ৬টি। ইসলামী পরিভাষায় হাদিসের ছয়খানা অন্যতম হাদিসগ্রন্থকে একত্রে কিতাবুস সিত্তাহ বলে।
সাহাবী (صحابى)
যেসব ব্যক্তি ঈমানের সঙ্গে ইসলামের নবীর সাহচর্য লাভ করেছেন বা তাকে দেখেছেন ও তার একটি হাদিস বর্ণনা করেছেন, অথবা জীবনে একবার তাকে দেখেছেন এবং ঈমানের সঙ্গে মৃত্যুবরণ করেছেন তাদেরকে সাহাবী বলা হয়।
তাবিঈ (تابعى)
যারা ইসলামের নবীর কোনো সাহাবীর নিকট হাদীস শিক্ষা করেছেন অথবা তাকে দেখেছেন এবং মুসলমান হিসাবে মৃত্যুবরণ করেছেন তাদেরকে তাবিঈ বলা হয়।
মুহাদ্দিস (محدث)
যে ব্যক্তি হাদিস চর্চা করেন এবং বহুসংখ্যক হাদিসের সনদ ও মতন সম্পর্কে বিশেষ জ্ঞান রাখেন তাকে মুহাদ্দিস বলা হয়।
শায়খ (شيخ)
হাদিসের শিক্ষাদাতা রাবীকে (বর্ণনাকারীকে) শায়খ বলা হয়।
শাইখাইন (شيخين)
সাহাবীগণের মধ্যে আবু বকর ও উমরকে একত্রে শায়খায়ন বলা হয়। কিন্তু হাদিসশাস্ত্রে ইমাম বুখারী ও ইমাম মুসলিমকে এবং ফিক্হ-এর পরিভাষায় ইমাম আবু হানিফা ও আবু ইউসুফকে একত্রে শায়খায়ন বলা হয়।
হাফিজ (حافظ)
যিনি সনদ ও মতনের বৃত্তান্ত সহ এক লক্ষ হাদিস আয়ত্ত করেছেন তাকে হাফিজ বলা হয়।
হুজ্জাত (حجة)
যিনি তিন লক্ষ হাদিস আয়ত্ত করেছেন তাকে হুজ্জাত বলা হয়।
হাকিম (حاكم)
যিনি সব হাদিস আয়ত্ত করেছেন তাকে হাকিম বলা হয়।
রিজাল (رجال)
হাদিসের রাবি সমষ্টিকে রিজাল বলে। যে শাস্ত্রে রাবি বা বর্ণনাকারীদের জীবনী বর্ণনা করা হয়েছে তাকে আসমাউর-রিজাল (اسماء الرجال) বলা হয়।
রিওয়ায়ত (رواية)
হাদিস বর্ণনা করাকে রিওয়ায়ত বলে। কখনও কখনও মূল হাদিসকেও রিওয়ায়ত বলা হয়। যেমন, এই কথার সমর্থনে একটি রিওয়ায়ত (হাদিস) আছে।
মতন (متن)
হাদিসের মূল কথা ও তার শব্দ সমষ্টিকে মতন বলে।
মরফু’ (مرفوع)
যে হাদিসের সনদ (বর্ণনা পরম্পরা) ইসলামের নবী হযরত মুহাম্মদ (ﷺ) পর্যন্ত পৌঁছেছে, তাকে মরফু’ হাদিস বলে।
মাকতু (مقطوع)
যে হাদিসের সনদ কোনো তাবিঈ পর্যন্ত পৌঁছেছে, তাকে মাকতু’ হাদিস বলা হয়।
সহিহ (ﺻﺤﻴﺢ )
যে মুত্তাসিল হাদিসের সনদে উল্লেখিত অর্থাৎ (ইত্তেসালে সনদ, জাবত, আদালত, সাজ না হওয়া, দোষ মুক্ত হওয়া,) প্রত্যেক বর্ণনাকারীই পূর্ণ আদালত ও জাবতা-গুণসম্পন্ন এবং হাদিসটি যাবতীয় দোষত্রুটি মুক্ত তাকে সহিহ হাদিস বলে।
হাসান (حسن)
যে হাদিসের কোনো বর্ণনাকারীর জারতগুণে পরিপূর্ণতার অভাব রয়েছে তাকে হাসান হাদিস বলা হয়। ফিকহবিদগণ সাধারণত সহিহ ও হাসান হাদিসের ভিত্তিতে শরিয়তের বিধান নির্ধারণ করেন।
যয়িফ ( ﺿﻌﻴﻒ)
যে হাদিসের বর্ণনাকারী কোনো হাসান হাদিসের বর্ণনাকারীর গুণসম্পন্ন নন তাকে যয়িফ/য'ইফ/ জইফ হাদিস বলে।
মাওজু’ (موضوع)
যে হাদিসের বর্ণনাকারী জীবনে কখনও ইচ্ছাকৃতভাবে ইসলামের নবীর নামে মিথ্যা কথা রটনা করেছে বলে প্রমাণিত হয়েছে, তার বর্ণিত হাদিসকে মাওজু’ হাদিস বলে। এরূপ ব্যক্তির বর্ণিত হাদিস গ্রহণ করা হয় না।
কুদসি’ (حديث قديس)
যে সকল হাদিসকে ইসলামের নবী (হযরত মুহাম্মদ সল্লাল্লাহু আলাইহি ওয়াসাল্লাম) আল্লাহর বানী বলে উল্লেখ করেছেন, যা কুরআনের অন্তর্ভুক্ত নয়, সেগুলোকে হাদিসে কুদসি বলা হয়।
হাদীসের প্রকারভেদ
মুহাদ্দিসগণের পরিভাষায় যে হাদীসের মধ্যে ৫টি শর্ত পূরণ হয়েছে তাকে সহীহ হাদীস বলা হয় - দ্বিতীয় শর্তে সামান্য দুর্বলতা থাকলে হাদীসটি হাসান বলে গণ্য হতে পারে। শর্তগুলোর অবর্তমানে হাদীসটি যয়ীফ বা দুর্বল অথবা মাউযূ বা বানোয়াট হাদীস বলে গণ্য হতে পারে। ইসলামে দুর্বল ও বানোয়াট হাদীস আকীদার ক্ষেত্রে গ্রহণযোগ্য নয়।তবে সালাফে সালেহীনগণ (সাহাবী,তাবেয়ী,তাবে-তাবেয়ী) দূর্বল হাদিসের উপর আমল করেছেন প্রমাণ পাওয়া গেলে আমল করতে অসুবিধা নেই।
সহিহ হাদীসের প্রকারভেদ
বর্ণনাকারীদের সংখ্যার দিক থেকে মুহাদ্দিসগণ সহীহ বা বিশুদ্ধ হাদীসকে দুই ভাগে ভাগ করেছেন -
আকীদার ক্ষেত্রের মুতাওয়াতির বা অতি প্রসিদ্ধ হাদীস দ্বারা সুনিশ্চিত জ্ঞান লাভ করা যায়। অন্যদিকে খাবারুল ওয়াহিদ হাদীস দ্বারা সুনিশ্চিত জ্ঞান লাভ করা না গেলেও তা কার্যকর ধারণা প্রদান করে। কর্ম বিষয়ক বৈধ, অবৈধ ইত্যাদি বিধিবিধানের ক্ষেত্রে এই ধরনের হাদীসের উপরে নির্ভর করা হয়। আকীদার মূল বিষয় প্রমাণের জন্য সাধারণত এরূপ হাদীসের উপর নির্ভর করা হয় না। তবে মূল বিষয়ের ব্যাখ্যায় এর উপর নির্ভর করা হয়।
কুরআনে উল্লেখিত বা মুতাওয়াতির হাদীসের মাধ্যমে জানা কোনো বিষয় অস্বীকার করলে তা কুফরী হিসেবে গণ্য হয়। আর খাবারুল ওয়াহিদের মাধ্যমে জানা বিষয় অস্বীকার করলে তা বিভ্রান্তি হিসেবে গণ্য হয়। মুসলিমরা বিশ্বাস করে কুরআন পুরোপুরিই মুতাওয়াতির ভাবে বর্ণিত। কেউ একটি শব্দকেও সমার্থক কোনো শব্দ দিয়ে পরিবর্তন করেন নি। অন্যদিকে হাদীস বর্ণনার ক্ষেত্রে সাহাবী তাবিয়ীগণ অর্থের দিকে বেশি লক্ষ্য রাখতেন। তারা প্রয়োজনে একটি শব্দের পরিবর্তে সমার্থক অন্য শব্দ ব্যবহার করতেন।
শিয়া দৃষ্টিভঙ্গি
শিয়া দৃষ্টিভঙ্গিতে ছয়জন প্রসিদ্ধ হাদিস সংগ্রাহককে এতটা মূল্যায়ন করা হয় না। শিয়া মতানুসারে পাঁচজন প্রসিদ্ধ হাদিস সংগ্রাহক রয়েছেন। এদের মধ্যে প্রথম চারজন সবচেয়ে প্রসিদ্ধ :
ইবাদি দৃষ্টিভঙ্গি
ইবাদি মত মূলত আরব রাষ্ট্র ওমানে প্রচলিত। এই মতে সুন্নিদের অনুসৃত কিছু হাদিস গ্রহণ করা হয়, আবার অনেকগুলোই গ্রহণ করা হয় না। হাদিস গ্রহণের ব্যাপারে তাদের নিজস্ব মত রয়েছে। সুন্নিরা বিপুল সংখ্যক হাদিস গ্রহণ করেছেন যা ইবাদিরা করেন নি। তাদের সবচেয়ে প্রসিদ্ধ এবং একচেটিয়া হাদিস গ্রন্থ হচ্ছে :
অমুসলিম দৃষ্টিভঙ্গি
ইসলামের প্রায় সকল হাদিস যখন সংকলন শেষ হয় তার পরপরই পাশ্চাত্য জগতের সাথে মুসলিমদের মূল বিরোধ এবং সংযোগ শুরু হয়। একদিকে যেমন ক্রুসেডের মাধ্যমে সম্পর্ক দিনে দিনে বিরূপ আকার ধারণ করছিল অন্যদিকে আবার তেমনই একে অপরকে বোঝার চেষ্টা করছিল। পাশ্চাত্যে প্রথমে কুরআনের অনুবাদ করা হয়। এর অনেক পরে কতিপয় চিন্তাবিদ হাদিস এবং ইসলামী আইনশাস্ত্রসহ অন্যান্য বিষয়ে আগ্রহী হয়ে উঠেন। বর্তমান কালের কয়েকজন বিখ্যাত অমুসলিম হাদিস বিশেষজ্ঞ হচ্ছেন :
তিউনিসিয়ার মসজিদের তালিকা
এটি তিউনিসিয়ার মসজিদগুলির একটি তালিকা। ২০১১ সালের ডিসেম্বর মাসে প্রকাশিত ধর্ম বিষয়ক মন্ত্রানালয়ের তথ্য অনুসারে, তিউনিসিয়ায় সামগ্রিকভাবে ৫,৪৭০টি মসজিদ রয়েছে; যার মধ্যে ৪,২৯৯টি জামে মসজিদ (যেখানে শুক্রবারে নামাজ আদায় করা হয়) এবং ১,১৭১টি ছোট মসজিদ রয়েছে। সফ্যাক্স শহরে ৪১৮টি জামে মসজিদ এবং ৮৮টি ছোট মসজিদ সহ সর্বাধিক মসজিদ রয়েছে। জের্বা শহরে ৩৮০টি মসজিদ রয়েছে যার মধ্যে ২০টি ভূগর্ভস্থ মসজিদ।
বৈভব নায়েক
বৈভব নায়েক মহারাষ্ট্রের সিন্ধুদুর্গ জেলার একজন শিবসেনা রাজনীতিবিদ। তিনি বর্তমানে শিবসেনার সদস্য হিসাবে ভারতের কোঙ্কন, মহারাষ্ট্রের কুদাল বিধানসভা কেন্দ্র থেকে বিধানসভার সদস্য। তিনি ২০১৪ সালের বিধানসভা নির্বাচনে তৎকালীন শিল্পমন্ত্রী নারায়ণ রানেকে ১০,৩৭৬ ভোটের ব্যবধানে পরাজিত করেছিলেন।
মার্কিন যুক্তরাষ্ট্রের ইতিহাস
আনুমানিক ১৫০০০ খ্রিস্টপূর্বাব্দে স্থানীয় আদিবাসী আমেরিকানদের উত্তর আমেরিকার ভূখন্ডে আগমনের মধ্য দিয়ে মার্কিন যুক্তরাষ্ট্রের ইতিহাস শুরু হয়। সেখানে অনেক স্থানীয় কৃষ্টি ও সংস্কৃতি গড়ে উঠেছিল যার অধিকাংশ ষোলশতকের মধ্যে বিলুপ্ত হয়ে যায়। ১৪৯২ সালে ক্রিস্টোফার কলম্বাসের আমেরিকা আবিষ্কারের মধ্য দিয়ে সেখানে ইউরোপিয় ঔপনিবেশিক যুগের শুরু হয়। আমেরিকা মহাদেশের বেশীরভাগ উপনিবেশ ১৬০০ সালের পরে গড়ে উঠেছিল। মার্কিন যুক্তরাষ্ট্র পৃথিবীর ইতিহাসে একমাত্র উপনিবেশ যাদের উৎপত্তির বিস্তারিত বিবরণ সংরক্ষণ করা হয়েছে। ১৭৬০ সালে উত্তর আমেরিকার পূর্ব উপকূলে ২.৫ মিলিয়ন জনসংখ্যা নিয়ে তেরটি বৃটিশ কলোনি স্থাপিত হয়েছিল। ফ্রান্স ইন্ডিয়ান যুদ্ধে জয়লাভের পর বৃটিশ সরকার উপনিবেশের উপর বেশ কিছু কর ধার্য করে। এর পরিপ্রেক্ষিতে সেখানে প্রতিবাদ শুরু হয়। ১৭৭৩ সালে বোষ্টন টি পার্টির প্রতিবাদের কথা বিশেষভাবে উল্লেখযোগ্য। আন্দোলন দমনের জন্য বৃটিশ পার্লামেন্ট বিশেষ আইন পাশ করে। পরবর্তিতে ১৭৭৫ সালে এই আন্দোলন এক রক্তক্ষয়ি সংঘর্ষে রূপ নেয়। তবে সেখানের জনসংখ্যা দ্রুত বাড়তে থাকে এবং তার চেয়েও বেশি হারে বৃদ্ধি পায় সেখানের অর্থনীতির আকার। ১৯৪০ সালের পূর্ব পর্যন্ত শান্তিকালিন সময়ে যুক্তরাষ্ট্র তখনো কোন উল্লেখযোগ্য সামরিক শক্তি হিসাবে আত্মপ্রকাশ করেনি।
১৭৭৬ সালে ফিলাডেলফিয়ায় দ্বিতীয় মাহাদেশীয় কংগ্রেস (Second Continental Congress) জেনারেল জর্জ ওয়াশিংটনের নেতৃত্বে উপনিবেশগুলোর স্বাধীনতা ঘোষণা দিয়ে নিজেদেরকে একত্রে “যুক্তরাষ্ট্র” হিসাবে ঘোষণা করে। বিপ্লবী যুদ্ধে তারা জয়লাভ করে। ১৭৮৩ সালে একটি শান্তিচুক্তির মাধ্যমে নতুন রাষ্ট্রগুলোর সীমানা নির্ধারণ করা হয়। কনফেডারেশনের শাসনপন্থা প্রণয়ন করা হয়। সেই সাথে কেন্দ্রে প্রশাসনিক ক্ষমতা ও কর গ্রহণের সক্ষম নয় এমন একটি সীমিত ক্ষমতাসম্পন্ন সরকার গঠন করা হয়। ১৭৮৯ সালে একটি কনভেনশনের মাধ্যমে নতুন শাসনতন্ত্র প্রণয়ন করা হয়। ১৭৯১ সালে তাতে ‘নাগরিক অধিকার’ সংযোজন করা হয়। একই সাথে জর্জ ওয়াশিংটনকে প্রেসিডেন্ট এবং জর্জ হ্যামিলটনকে তার প্রধান পরামর্শদাতা নির্বাচিত করে কেন্দ্রে একটি শক্তিশালী সরকার গঠন করা হয়। ১৮০৩ সালে ফ্রান্সের কাছ থেকে লুজিয়ানা টেরিটরি ক্রয় করার পর যুক্তরাষ্ট্রের আকার দ্বিগুন বৃদ্ধি পায়।
ভাগ্য প্রকাশের (manifest destiny) ধারনায় অনুপ্রাণিত হয়ে যুক্তরাষ্ট্র আরো পশ্চিমে প্রশান্ত মহাসাগরীয় উপকূলের তার ভূখন্ড বিস্তৃত করতে থাকে। ১৭৯০ সালে সুবিশাল ভৌগোলিক এলাকার জনসংখ্যা ছিল মাত্র ৪ মিলিয়ন। দাস মালিক ও ইয়োমান কৃষকদের জন্য পশ্চিমের শস্তা জমি দেশটির পশ্চিমমূখি সম্প্রসারণের মূল চালিকা শক্তি ছিল। বিতর্কিত দাস প্রথার ব্যাপক বিস্তার ক্রমে অষোন্তস জন্ম দিতে থাকে। এক পর্য়ায়ে রাজনৈতিক ও শাসনতান্ত্রিক যুদ্ধ শুরু হয়। ১৮০৪ সালের মধ্যে মেসন -ডিক্সন লাইনের উত্তরে সমস্ত রাজ্যে দাস প্রথা বিলুপ্ত করা হয়। কিন্তু দক্ষিণে কৃষিকাজে বিশেষ করে তুলা উৎপাদনের জন্য এই প্রথা তখনো চালু ছিল।
১৮৬০ সালে আব্রাহাম লিংকন দাস প্রথার বিস্তাররোধ সমর্থিক একটি প্লাটফর্ম থেকে প্রেসিডেন্ট নির্বাচিত হন। দাসশ্রমের উপর নির্ভরশীল দক্ষিণের সাতটি রাষ্ট্র তখন বিদ্রোহ করে এবং কনফেডারেসির ভিত্তি প্রস্তুত করে। ১৮৬১ সালে একটি ফেডারেল দুর্গে আক্রমণের মাধ্যমে যুক্তরাষ্ট্রে গৃহযুদ্ধ শুরু হয়। ১৮৬৫ সালে কনফেডারেটসের পরাজয়ের পর দাস প্রথার অবসান ঘটে। যুদ্ধ পরবর্তি পুনর্গঠনের সময়, মুক্ত দাসদের আইনগত অধিকার এবং ভোটাধিকার প্রদান করা হয়। কেন্দ্রে একটি শক্তিশালী জাতীয় সরকার গঠন করা হয়। সেই সরকারের মূল দায়িত্ব ছিল সকল নাগরিকের ব্যক্তি স্বাধীনতা রক্ষা করা। তবে এরপরে ১৮৭৭ সালে শ্বেতাঙ্গরা যখন দক্ষিণে তাদের ক্ষমতা ফিরে পাবার পর, আধাসামরিক ক্ষমতা প্রয়োগ করে নিজেদের আধিপত্য বজায় রাখতে ‘জিম ক্রো’ আইন পাস করে, একই সাথে নতুন রাষ্ট্রীয় সংবিধানের মাধ্যমে বেশিরভাগ আফ্রিকান আমেরিকান এবং অনেক দরিদ্র শ্বেতাঙ্গদের ভোটাধিকারে বাধা প্রদান করা হয়।
উদ্যোক্তা, শিল্পায়ন এবং লক্ষ লক্ষ অভিবাসী শ্রমিক এবং কৃষকের আগমনের কারণে মার্কিন যুক্তরাষ্ট্র বিশ শতকের শেষের দিকে বিশ্বের শীর্ষ শিল্প শক্তিতে পরিনত হয়। দেশজুড়ে একটি জাতীয় রেলপথ নেটওয়ার্ক নির্মিত হয় এবং বৃহৎ খনি এবং কারখানা প্রতিষ্ঠিত হয়। ১৮৯০ থেকে ১৯২০ এর দশক পর্যন্ত দুর্নীতি, অদক্ষতা এবং পুরাতন ধারার রাজনীতির বিরুদ্ধে ব্যাপক অসন্তোষ ও প্রগতিশীল আন্দোলন শুরু হয়। যার ফলে ফেডারেল আয়কর, সিনেটরদের সরাসরি নির্বাচন, মদ নিষিদ্ধকরণ এবং মহিলাদের ভোটাধিকারসহ বেশ কিছু সংস্কার করা হয়। প্রথম বিশ্বযুদ্ধের প্রথম দিকে নিরপেক্ষ থাকলেও, ১৯১৭ সালে মার্কিন যুক্তরাষ্ট্র জার্মানির বিরুদ্ধে যুদ্ধ ঘোষণা করে এবং পরের বছর মিত্র বাহিনীর যুদ্ধে অর্থায়ন করে। ‘সমৃদ্ধ গর্জনশীল বিশ’ (Roaring Twenties) এর পর, ১৯২৯ সালের ওয়াল স্ট্রিট শেয়ার বাজারের ব্যাপক ধ্বস এক দশক যাবত বিশ্বব্যাপী মহামন্দার সূচনা করেছিল। প্রেসিডেন্ট ফ্রাঙ্কলিন রুজভেল্ট `নিউ ডিল' নামের একটি নতুন কর্মসূচি গ্রহণ করেন। এই কর্মসূচির মধ্যে ছিল, বেকার ও কৃষকদের সহায়তা দান, সামাজিক নিরাপত্তা বা সোসাল সিকিউরিটি এবং সর্বনিম্ন বেতন নির্ধারণ। এই কর্মসূচি মার্কিন যুক্তরাষ্ট্রে আধুনিক উদারবাদ (Modern liberalism) প্রতিষ্ঠা করেছিল।  মার্কিন রণঘাঁটি পার্ল হারবার আক্রান্ত হবার পর ১৯৪১ দ্বিতীয় মহাযুদ্ধে অংশ নিয়ে মিত্র শক্তিকে অর্থ সহায়তা প্রদান করে। মার্কিন যুক্তরাষ্ট্রের এই ভূমিকা নাৎসী জার্মান ও ইটালির ফ্যাসিস্ট শক্তিকে পরাস্ত করতে বিশেষ ভূমিকা রাখে। যুদ্ধে মার্কিনদের অংশগ্রহণ চূড়ান্ত রূপ পায় যখন তারা জাপান সাম্রাজ্যের হিরোশিমা ও নাগাসাকি শহরে তাদের নতুন আবিষ্কৃত ‘আনবিক বোমা’ নিক্ষেপ করে।
দ্বিতীয় বিশ্বযুদ্ধের ফলাফল হিসাবে সোভিয়েত ইউনিয়ন মার্কিন যুক্তরাষ্ট্রের প্রতিদ্বন্ধী শক্তি হিসাবে আবির্ভূত হল। স্নায়ু যুদ্ধের সময় এই দুই পরাশক্তি, অস্ত্র প্রতিযোগিতা, মাহাকাশ, প্রচার প্রচারণা এবং কমিউনিস্ট সম্প্রসারণের বিরুদ্ধে স্থানীয় যু্দ্ধের মাধ্যমে পরোক্ষভাবে পরস্পরের বিরুদ্ধে ঠান্ডা যুদ্ধে লিপ্ত হয়। ১৯৬০ এর দশকে, প্রবল নাগরিক অধিকার আন্দোলনের প্রভাবে, সামাজিক সংস্কারের আরেকটি দিক, আফ্রিকান আমেরিকান এবং অন্যান্য জাতিগত সংখ্যালঘুদের ভোটাধিকার এবং চলাচলের স্বাধীনতার সাংবিধানিক অধিকার নিশ্চিত করেছিল। সোভিয়েত ইউনিয়নের পতনের পর শীতল যুদ্ধের অবসান হয় এবং মার্কিন যুক্তরাষ্ট্র বিশ্বে একমাত্র পরাশক্তি হিসাবে পরিগনিত হতে থাকে। শীতল যুদ্ধের অবসানের পর মার্কিন যুক্তরাষ্ট্রের পররাষ্ট্র নীতি মূলতঃ মধ্যপ্রাচ্যে প্রভাব অক্ষুন্ন রাখার বিষয়টি অধিক প্রাধান্য পায়। বিশেষ করে ১১ সেপ্টেম্বর নিউইয়র্ক হামলা এবং ইসলামিক স্টেটের মোকাবেলাই তাদের পররাষ্ট্র ও প্রতিরক্ষা বিষয়ক নীতিমালার মূল বিষয় হয়ে দাঁড়ায়। ২১ শতকের শুরুতে মার্কিন যুক্তরাষ্ট্রের অর্থনীতি মন্দার কবলে পরে। পরবর্তীতে বিশ্বব্যাপী কোভিড-১৯ অতিমারীর কারনে এদেশের অর্থনৈতিক অগ্রগতি অনেক মন্থর হয়ে পরে।
প্রাগৈতিহাসিক যুগ
ঠিক কবে আমেরিকার আদিবাসীরা সেখান প্রথম বসতি স্থাপন করেছিল সে ব্যাপারে নিশ্চিত করে কিছু বলা শক্ত। প্রচলিত তত্ব অনুসারে আদি ইউরেশিয়ার বাসিন্দারা শীকারের উদ্দেশ্যে বন্য জন্তুর পালকে অনুসরন করে আমেরিকা মহাদেশে এসে পৌছায়। সে সময় পৃথিবীতে বরফ যুগ চলতে থাকায় বেরিং প্রণালী সাইবেরিয়া এবং বর্তমান আলাস্কাকে সংযুক্ত করে রেখেছিল। যার ফলে মানুষ এশিয়া থেকে আমেরিকায় পায়ে হেঁটে চলে আসতে পেরেছিল, পরবর্তিতে তারা আরো দক্ষিনে চলে আসে। এই অভিবাসন ৩০,০০০ বছর থেকে ১০,০০০ বছর পূর্ব পর্যন্ত চলেছিল। বেরিং প্রণালীর স্থল সংযোগটি সমুদ্রে তলিয়ে যাওয়ার পর এই অভিবাসন বন্ধ হয়ে যায়। নতুন অভিবাসীরা খুব দ্রুত ভিন্ন ভিন্ন জাতি ও গোষ্ঠীতে বিভক্ত হয়ে যায়।
প্রাক কলম্বিয়ান যুগে আমেরিকার সাংস্কৃতি, কৃষ্টি এবং স্থাপনায় নিজস্ব ধরন পরিলক্ষিত হয়। ইউরোপিয় উপনিবেশকদের আগমনের পর সে সব প্রভাব ধীরে ধীরে কমতে থাকে। প্রাক কলম্বিয়ান যুগ বলতে ১৪৯২ সালের ক্রিষ্টোফার কলোম্বাসের আমেরিকা আবিষ্কারের পূর্বের যুগকে বুঝালেও প্রকৃতপক্ষে শব্দটি দ্বারা আমেরিকার আদিবাসী সংস্কৃতিকে বোঝানো হয়। যে সংস্কৃতি কলোম্বাসের আমেরিকা আবিষ্কারের অনেক দশক পরও, ইউরোপিয়দের দ্বারা সম্পুর্ণরূপে দখল হবার আগ পর্যন্ত টিকে ছিল।
প্রাক কলম্বিয়ান যুগ
১০,০০০ খ্রিস্টপূর্বাব্দের মধ্যে, আমেরিকার আদিবাসীরা সমগ্র উত্তর আমেরিকায় ছড়িয়ে পরে। প্যালিও-ইন্ডিয়ান জনগোষ্ঠী বরফ যুগে মূলত, বিশালাকায় প্রাণী ম্যামথ শীকার করতো। কিন্তু যখন ম্যামথ বিলুপ্ত হতে শুরু করল, তখন মানুষ খাদ্য উৎস হিসেবে বাইসনকে বেছে নিল। সময়ের সাথে সাথে, বেরি এবং খাদ্য বীজ সংগ্রহ শিকারের একটি গুরুত্বপূর্ণ বিকল্প হয়ে ওঠে। প্রায় ৮,০০০ খ্রিস্টপূর্বাব্দে মধ্য মেক্সিকোতে প্যালিও-ইন্ডিয়ানরা আমেরিকার প্রথম কৃষি খামার তৈরী করেছিল। সেখানে তারা ভুট্টা, মটরশুটি এবং স্কোয়াশ রোপণ শুরু করেছিল। অবশেষে, কৃষি সম্পর্কে তাদের এই জ্ঞান, উত্তর দিকে ছড়িয়ে পড়ে। ৩০০০ খ্রিস্টপূর্বাব্দে, হোহোকাম নগরীর প্রাচীন সেচ ব্যবস্থার পর, অ্যারিজোনা এবং নিউ মেক্সিকো উপত্যকায় ভুট্টা চাষ শুরু হয়।
আমেরিকার প্রাচীন সংস্কৃতির মধ্যে অন্যতম হল ক্লোভিস সংস্কৃতি। প্রাথমিক ভাবে ছুঁচালো বল্লমের অগ্রভাগ থেকে এই সংস্কৃতিকে আবিষ্কার করা হয়। ৯,১০০ থেকে ৮,৮৫০ খ্রিস্টপূর্বাব্দ পর্যন্ত, এই সংস্কৃতি উত্তর আমেরিকার বেশিরভাগ অঞ্চলে জনপ্রিয় ছিল এবং দক্ষিণ আমেরিকায়ও এর উপস্থিতি ছিল। ১৯৩২ সালে নিউ মক্সিকোর ক্লোভিস এলাকায় একটি প্রত্নতাত্মিক খননের পর এই সংস্কৃতির বেশ কিছু পুরাতাত্মিক নিদর্শন পাওয়া গিয়েছিল।
ভাষাবিদ, নৃতত্ববিদ ও প্রত্নতাত্বিকদের মতে আমেরিকায় পরবর্তি অভিবাসন ঘটে ৮,০০০ খ্রীস্টপূর্বে। এদের মধ্যে অন্যতম ছিল না-দেনে ভাষাভাষি জনগোষ্ঠী, যারা ৫০০০ খ্রীষ্টপূর্বাব্দে আমেরিকার ভূখন্ডে প্রবেশ করেছিল। এই জনগোষ্ঠী উত্তর পশ্চিম আমেরিকার প্রশান্ত মহাসাগরের উপকূল পর্য়ন্ত বাস করত। তারা বৃহদাকায় বাসস্থানে কয়েকটি পরিবার একত্রে বসবাস করত। তবে এসব বসবাসের স্থান তারা সব ঋতুতে ব্যবহার করত না। মূলত গ্রীষ্মে পশু শীকার ও মাছ ধরার ক্ষেত্রে এবং শীতকালে খাদ্য সংরক্ষণ করতে ব্যবহার করত। ওসারা নামের আরো একটি জনগোষ্ঠীর সন্ধান পাওয়া যায় যারা খ্রষ্টিপূর্ব ৫,৫০০ থেকে ৬০০ খ্রীষ্টাব্দ পর্যন্ত এই এলাকায় বসবাস করত।
স্তুপ এবং পোয়েবলো
এ্যাডেনা সংস্কৃতি নামের একটি প্রাক কলম্বিয়ান সংস্কৃতির জনগোষ্ঠী খ্রীষ্টপূর্ব ৬০০ সাল থেকে মাটির তৈরী বৃহদাকার স্তুপ নির্মান করত। এরাই আমেরিকার সবেচেয়ে প্রাচীন স্তুপ বা মাউন্ড নির্মানকারী জনগোষ্ঠী। ওয়াটসন ব্রেক এমনি একটি মাউন্ড কমপ্লেক্স যার বয়স ৩,৫০০ খ্রীষ্টপূর্বাব্দ। Poverty Point নামের আরও একটি মৃৎনির্মিত কমপ্লেক্সের সন্ধান পাওয়া। এর আনুমানিক নির্মান সাল ১৭০০ খ্রিষ্টপূর্বাব্দ।
হোপওয়েল নামের আর একটি সাংস্কৃতিক গোষ্ঠীর সাথে এ্যাডেনা গোষ্ঠীর জনগন মিশে এক হয়ে যায়। হোওয়েলরা অপেক্ষাকৃত অধিক ক্ষমতাবান ছিল এবং মহাদেশের বিশাল এলাকাজুড়ে ব্যবসায় বাণিজ্য করত।
উত্তর -পশ্চিম এবং উত্তর -পূর্ব
প্রশান্ত মহাসাগরীয় উত্তর -পশ্চিমের আদিবাসীরা সম্ভবত সবচেয়ে ধনী আদিবাসী আমেরিকান ছিল। অনেকগুলি স্বতন্ত্র সাংস্কৃতিক ও রাজনৈতিক বৈশিষ্ট্যের জাতিস্বত্তা সেখানে গড়ে উঠেছে, কিন্তু তারা সবার মধ্যে কিছু বিশ্বাস ও এৗতিহ্যগত মিল ছিল। খ্রিস্টপূর্ব ১,০০০ সালের আগে থেকেই এই অঞ্চলের স্থায়ী গ্রামগুলি গড়ে উঠতে শুরু করে। এসব সম্প্রদায় পটল্যাচের মতো বিভিন্ন আচার অনুষ্ঠান পালন করত। এই সমাবেশগুলি সাধারণত বিশেষ কোন উপলক্ষ্যে আয়োজন করা হতো। যেমন, ‘টোটেম মেরু’ বা নতুন প্রধানকে বরণ করার উৎসব। ১৫ শতকের মাঝামাঝি সময়ে ইরোকুইসরা বর্তমান নিউইয়র্কে, ওয়ানিদা, মোহাওক, ওননডাগা, কায়ুগা এবং সেনেকা নিয়ে উপজাতীয় জাতির একটি কনফেডারেসি গঠন করেছিল। তারা এমন একটি শাসন ব্যবস্থা গ্রহণ করেছিল যা ইউরোপের কঠিন রাজতন্ত্র থেকে অনেক আলাদা ছিল।   ৫০ সদস্যের একটি কেন্দ্রীয় কমিটিতে প্রতিটি গোত্র থেকে একজন করে প্রতিনিধী থাকতো। ধারণা করা হয় যে, মার্কিন যুক্তরাষ্ট্র সরকারের গঠনের সময় আদিবাসীদের এই রাজনৈতিক ব্যবস্থাকে স্মরণ রেখেছিলেন। ইরোকুইস ছিল শক্তিশালী, প্রতিবেশী অনেক উপজাতি এবং পরবর্তীকালে ইউরোপীয়দের সাথে তারা যুদ্ধ করছিল। তাদের নিয়ন্ত্রিত অঞ্চল প্রসারিত হওয়ার সাথে সাথে ওসেজ, কাও, পোনকা এবং ওমাহা জনগোষ্ঠী সহ ছোট আরো অনেক উপজাতি আমেরিকার আরও পশ্চিমে চলে যেতে বাধ্যহয়।
স্থানীয় হাওয়াইয়ানরা
১ম থেকে ১০ম শতকের মধ্যে পলিনেশিয়ানরা হাওয়াই দ্বীপপুঞ্জে বসতি স্থাপন করতে শুরু করে। প্রায় ১২০০ খ্রিস্টাব্দে, তাহিতিয়ান অভিযাত্রীরা এই দ্বীপটি আবিষ্কারের পর এখানে বসতি স্থাপন করতে শুরু করেছিলেন। ৬০০ বছর পর সেখানে পরে ব্রিটিশদের আগমনের আগ পর্যন্ত দ্বীপটি বিশ্বের অন্যান্য অংশ থেকে একরকম বিচ্ছিন্ন ছিল। ব্রিটিশ অভিযাত্রী ক্যাপ্টেন জেমস কুকের অধীনে ইউরোপীয়রা ১৭৭৮ সালে হাওয়াই দ্বীপপুঞ্জে এসেছিলেন। এবং যোগাযোগের পাঁচ বছরের মধ্যে, ইউরোপীয় সামরিক প্রযুক্তির সাহায্য নিয়ে হাইতের রাজা প্রথম কামাহেমাহা প্রথমবার দ্বীপগুলিকে একত্রিত করে হাওয়াই রাজত্ব প্রতিষ্ঠা করেন।
ইউরোপীয় উপনিবেশ
প্রধান প্রধান ইউরোপীয় জাতিগুলো আমেরিকায় বসতি স্থাপনের বেশ কয়েকটি ব্যর্থ চেষ্টার পর ইংরেজরা ১৬০৭ সালে সেখানে বসতি স্থাপনে সক্ষম হয়। ইউরোপীয়রা আমেরিকাতে ঘোড়া, গবাদি পশু এবং হগ নিয়ে এসেছিল এবং পরিবর্তে ভুট্টা, টার্কি, টমেটো, আলু, তামাক, মটরশুটি এবং স্কোয়াশকে ইউরোপে নিয়ে গিয়েছিল। আমেরিকায় নতুন রোগের সংস্পর্শে আসার পর অনেক অভিযাত্রী এবং প্রাথমিক বসতি স্থাপনকারীরা মারা যান। গুটি বসন্ত ও হাম আদিবাসী জনগনের জন্য বেশি মারাত্মক ছিল। কারন রোগটি সম্পূর্ণ অপরিচত হওয়ায় তাদের শরীর রোগ প্রতিরোধ ক্ষমতা তৈরী হবার কোন সুযোগ পায়নি। ইতিহাসে এই ঘটনা ‘কলম্বিয়ান এক্সচেঞ্জ’ নামে পরিচিত। বড় আকারের ইউরোপীয় বসতি শুরু হওয়ার আগেই ব্যাপক মহামারীরতে প্রচুর আদিবাসী আমেরিকান মারা গিয়েছিল। জনসংখ্যার একটি বড় অংশের আকস্মিক মৃত্যুতে তাদের সমাজব্যবস্থা ভেঙে পড়েছিল।
স্প্যানিশ যোগাযোগ
প্রথম ইউরোপীয় হিসাবে স্প্যানিশ অভিযাত্রীরা বর্তমান মার্কিন যুক্তরাষ্ট্রে পৌছাঁন। ক্রিস্টোফার কলম্বাসের অভিযানের পর (১৪৯২ থেকে শুরু করে) ক্যারিবিয়ানে আধুনিক মার্কিন যুক্তরাষ্ট্রের পুয়ের্তো রিকো অঞ্চল এবং (আংশিকভাবে) ইউএস ভার্জিন দ্বীপপুঞ্জে তাদের অধিকার প্রতিষ্ঠা করেছিল। হুয়ান পন্স ডি লিওন ১৫১৩ সালে ফ্লোরিডায় অবতরণ করেন। স্প্যানিশ অভিযানগুলি দ্রুত অ্যাপাল্যাচিয়ান পর্বত, মিসিসিপি নদীতে পৌঁছে।
১৫৩৯ সালে হার্নাডো ডি সটো আমেরিকার পূর্ব দক্ষিণ অঞ্চলে ব্যাপক অভিযান চালান, এক বছর পর ফ্রানসিসকো কর্নাডো স্বর্ণের খনির খোঁজে আরিজোনা থেকে মধ্য কেনসাস পর্য়ন্ত ব্যাপক অনুসন্ধান চালান।  এসব এলাকায় ছোট ছোট স্প্যানিশ বসতি গড়ে উঠেছিল। ক্রমে এসকল বসতি গুরুত্বপূর্ণ শহরে পরিনত হয়েছিল। যেমন,  সান মেরিনো, নিউ মেক্সিকো, টাকশন, লজ এন্জেলস্ এবং সান ফ্রানসিসকো।
ডাচ মধ্য আটলান্টিক
ডাচ ওয়েস্ট ইন্ডিয়া কোম্পানি অভিযাত্রী হেনরি হাডসনকে ১৬০৯ সালে এশিয়া যাওয়ার উত্তর -পশ্চিম জলপথ আবিষ্কারের দায়িত্ব দেয়। কোম্পানিটি ১৬২১ সালে উত্তর আমেরিকার পশম বাণিজ্যকে পুঁজি করে নিউ নেদারল্যান্ড প্রতিষ্ঠা করে। ডাচ এবং আদিবাসী আমেরিকানদের মধ্যকার দ্বন্দ্বের নিরোসনে নেয়া অব্যবস্থাপনার কারণে প্রথম দিকে বসতি স্থাপনের গতি খুব মন্থর ছিল। ডাচরা স্থানীয় আদিবাসী আমেরিকানদের কাছ থেকে ২৪ মার্কিন ডলারের বিনিময়ে ম্যানহাটান দ্বীপ কিনে নিয়ে তার নতুন নামকরণ করে নিউ আমস্টারডাম। এই শহরকে নিউ নেদারল্যান্ডের রাজধানী হিসাবেও ঘোষণা করে। এই শহর খুব দ্রুত সম্প্রসারিত হয় এবং ১৬০০ সালের মাঝামাঝিতে এখানে একটি গুরুত্বপূর্ণ বাণিজ্য কেন্দ্র এবং বন্দর গড়ে ওঠে। ডাচরা ক্যালভিনিস্ট (ব্যাপটিস্ট বা প্রটেস্ট্যান্ট মতবাদের বিশ্বাসী) হলেও, ওলন্দাজরা অন্যান্য ধর্ম ও সংস্কৃতির প্রতি সহনশীল ছিল এবং উত্তরের ইরোকুইসদের সাথে তাদের ব্যবসায়িক সম্পর্ক বজায় রেখেছিল। উপনিবেশটি নিউ ইংল্যান্ড থেকে ব্রিটিশ উপনিবেশ সম্প্রসারণের অন্তরায় ছিল। ফলস্বরূপ ডাচ ও ইংজেদের মধ্যে একের পর এক যুদ্ধ সংঘটিত হয়। ১৬৬৪ সালে ব্রিটেন উপনিবেশটি দখল করে নেয় এবং এর রাজধানীর নতুন নামকরণ করা হয় নিউ ইয়র্ক সিটি। নিউ নেদারল্যান্ড আমেরিকান সাংস্কৃতিক ও রাজনৈতিক জীবনে ধর্মীয় সহনশীলতা এবং শহুরে এলাকায় সংবেদনশীল বাণিজ্য এবং গ্রামাঞ্চলে গ্রামীণ ঐতিহ্যে (রিপ ভ্যান উইঙ্কলের গল্পে বর্ণিত) একটি স্থায়ী ছাপ রেখে যায়। উল্লেখযোগ্য ডাচ আমেরিকানদের মধ্যে অন্যতম ছিলেন, মার্টিন ভ্যান ব্যুরেন, থিওডোর রুজভেল্ট এবং ফেরিনগ্লোসেন পরিবার।
সুইডিশ বসতি
সুইডিশ সাম্রাজ্যের প্রথম বছরগুলিতে, সুইডিশ, ডাচ এবং জার্মান স্টকহোল্ডাররা উত্তর আমেরিকায় পশম এবং তামাক ব্যবসার জন্য নিউ সুইডেন কোম্পানি গঠন করে। কোম্পানির প্রথম অভিযানের নেতৃত্ব দিয়েছিলেন পিটার মিনুইট, যিনি ১৬২৬ থেকে ১৬৩১ পর্যন্ত নিউ নেদারল্যান্ডের গভর্নর ছিলেন কিন্তু ডাচ সরকারের সাথে বিরোধের পর সেখান থেকে চলে যান। ১৬৩৮ সালের মার্চ মাসে ডেলাওয়্যার উপসাগরে অবতরণ করেন। বসতি স্থাপনকারীরা এখনকার ডেলাওয়্যারের উইলমিংটনে ‘ফোর্ট ক্রিস্টিনা’ নামকে একটি কেল্লা প্রতিষ্ঠা করেন। ডেলাওয়্যার নদীর উভয় তীরে স্থানীয় আদিবাসীদের সাথে একটি চুক্তি করেন। পরবর্তী সতেরো বছরে, আরও ১২ টি অভিযান সুইডিশ সাম্রাজ্য থেকে (যার মধ্যে সমসাময়িক ফিনল্যান্ড, এস্তোনিয়া, এবং লাটভিয়া, নরওয়ে, রাশিয়া, পোল্যান্ড এবং জার্মানির অংশও ছিল) নতুন সুইডেনে এসেছিল। উপনিবেশটি বহু খামারের সাথে ১৯ টি স্থায়ী বসতি স্থাপন করে, যা আধুনিক মেরিল্যান্ড, পেনসিলভানিয়া এবং নিউ জার্সির বিভিন্ন জায়গায় অবস্থিত ছিল। ১৫৫৫ সালে প্রতিবেশী নিউ নেদারল্যান্ড উপনিবেশ কর্তৃক আক্রান্ত হবার পর ১৫৫৫ সালে এটি নিউ নেদারল্যান্ড এর অন্তর্ভুক্ত হয়।
ব্রিটিশ উপনিবেশ
ওয়াল্টার রালেইগ ১৫৮৫ সালে উত্তর আমেরিকার প্রথম ব্রিটিশ উপনিবেশ স্থাপন করার চেষ্টা করেছিলেন কিন্তু তার এই প্রচেষ্টা ব্যর্থ হয়েছিল। এর বিশ বছর পর উপনিবেশ প্রতিষ্ঠার পরিবর্তি প্রচেষ্টা অবশ্য সফল হয়েছিল।
প্রথমদিকে ব্রিটিশ উপনিবেশগুলি বেসরকারী উদ্যোক্তারা শুধু মুনাফার উদ্দেশ্যে প্রতিষ্ঠিত হয়েছিল। এসব উপনিবেশে অনাহার, রোগ এবং স্থানীয় আমেরিকানদের আক্রমণের শীকার হয়েছিল। অনেক অভিবাসী ধর্মীয় স্বাধীনতা পাবার জন্য বা রাজনৈতিক নিপীড়ন থেকে মুক্তি পাওয়া জন্য সেখানে এসেছিল। শিল্প বিপ্লবের কারণে বাস্তুচ্যুত কৃষক, অথবা শুধুমাত্র দুঃসাহসিক অভিযানের সুযোগ পাবার জন্য সেখানে গিয়েছিল।
জেমসটাউনে প্রথম বসতি
১৬০৭ সালে জেমস নদীর তীরে অবস্থিত জেমসটাউনে ভার্জিনিয়া কোম্পানি প্রথম সফল ইংরেজ উপনিবেশ প্রতিষ্ঠিত হয়েছিল। এই বসতিস্থাপনকারীরা স্বর্ণের সন্ধানে ব্যস্ত ছিল এবং একটি নতুন এলাকায় টিকে থাকার জন্য প্রয়োজনিয় প্রস্তুতি তাদের ছিল না। ক্যাপ্টেন জন স্মিথ প্রথম বছর এই উপনিবেশকে আপ্রাণ চেষ্টা করে টিকিয়ে রেখেছিলেন। পরে অরাজাগতা ও বিশৃঙ্খলার কারনে সে চেষ্টা ব্যর্থ হলে দুই বছর পরে তিনি ইংল্যান্ডে ফিরে আসেন। জন রলফ ১৬১২ সালে ওয়েস্ট ইন্ডিজে তামাক নিয়ে পরীক্ষামূলক ব্যবসা শুরু করেন। ১৬১৪ সালে সেখান থেকে তামাকের প্রথম চালান লন্ডনে আসে। পরবর্তী এক দশকের মধ্যে তামাক, ভার্জিনিয়ার প্রধান আয়ের উৎস হয়ে ওঠে।
১৬২৪ সালে, বছরের পর বছর ধরে রোগের পাদুর্ভাব, স্থানীয়দের আক্রমণ, ১৬২২ সালের পোহাটান আক্রমণর পর রাজা প্রথম জেমস ভার্জিনিয়া কোম্পানির সনদ প্রত্যাহার করে ভার্জিনিয়াকে একটি রাজকীয় উপনিবেশে পরিণত করেন।
নিউ ইংল্যান্ড
অসমতল, কঠিন ও পাথুরে মাটির কারণে নিউ ইংল্যান্ডের জমি কৃষির জন্য উপযোগী ছিল না। তাই এখানে বাণিজ্য ও শিল্পের কেন্দ্র গড়ে উঠেছিল। নদীর স্রোতকে কাজে লাগিয়ে শস্য মাড়াইয়ের কল এবং করাত কল স্থাপন করা হয়েছিল। সেই সাথে অসংখ্য বন্দর স্থাপন করে বাণিজ্যকে সহজ করে তুলেছিল। এই শিল্প কেন্দ্রগুলির চারপাশে ঘনবসতি সম্পন্ন গ্রাম গড়ে ওঠে। এবং একমসয় বোস্টন আমেরিকার অন্যতম গুরুত্বপূর্ণ বন্দর হিসাবে পরিচতি পায়।
দক্ষিণের উপনিবেশ
দক্ষিণের গ্রামাঞ্চল অধ্যুসিত উপনিবেশগুলির চিত্র উত্তরের বিপরীত ছিল। ভার্জিনিয়ার বাইরে, নিউ ইংল্যান্ডের দক্ষিণে প্রথম ব্রিটিশ উপনিবেশ ছিল মেরিল্যান্ড, যা ১৬৩২ সালে ক্যাথলিকদের ঘাঁটি হিসেবে পরিচিতি পায়। কৃষকরা ভার্জিনিয়ার টাইডওয়াটার অঞ্চলে দাসশ্রমের ভিত্তিতে ব্যাপক আবাদি জমি গড়ে তোলে। তখন ক্ষুদ্র কৃষকরা রাজনৈতিকভাবে সংগঠিত হতে শুরু করে।
১৬৭০ সালে, ক্যারোলিনা প্রদেশ প্রতিষ্ঠিত হয়। চার্লসটন ছিল এই অঞ্চলের সবচেয়ে গুরুত্বপূর্ণ ও বড় বাণিজ্যিক বন্দর। যদিও ভার্জিনিয়ার অর্থনীতির ভিত্তি ছিল তামাক। সেখান থেকে চাল, নীল এবং কাঠও রপ্তানি করা হতো। ১৭১২ সালে উপনিবেশটি দুই ভাগে বিভক্ত হয়ে উত্তর এবং দক্ষিণ ক্যারোলিনা প্রদেশ তৈরি করে।
সরকার
তেরোটি আমেরিকান উপনিবেশের প্রত্যেকটির সরকারি কাঠামো ভিন্ন ছিল। লন্ডন থেকে নিযুক্ত একজন গভর্নর সাধারণত, একটি উপনিবেশ শাসন করত। গভর্ণর নির্বাহী প্রশাসনকে নিয়ন্ত্রণ করতেন। ভোটের মাধ্যমে নতুন আইন প্রণয়ন ও কর আরোপের ক্ষমতা ছিল স্থানীয়ভাবে নির্বাচিত আইনসভার উপর।
১৮ শতাব্দীর মধ্যে আমেরিকান উপনিবেশগুলিতে, জমি এবং খাদ্যের সরবরাহ বৃদ্ধির সাথে সাথে মৃত্যুর হার কমে আসছিল। ফলে এসব উপনেবিশের দ্রুত প্রবৃদ্ধি হতে থাকে। উপনিবেশগুলি ব্রিটেনের বেশিরভাগ অংশের চেয়ে ধনী ছিল এবং আরো অভিবাসী ইচ্ছুক জনগোষ্ঠীকে আকৃষ্ট করেছিল, বিশেষ করে কিশোর -কিশোরীরা যারা শিক্ষানবিশ চুক্তিভিত্তিক কাজের জন্য সেখানে এসেছিল।
ক্রীতদাস ও চুক্তিভিত্তিক দাসত্ব
ইউরোপ থেকে আগত অভিবাসীদের অর্ধেকের বেশি ছিল চুক্তিভিত্তিক মেয়াদী দাস। তখন দূর দেশ আমেরিকা ভ্রমণের খরচ ছিল খুব বেশী। এত খরচ কম মানুষই বহন করতে পারে। তাই চুক্তিভিত্তিক, মেয়াদী দাসত্ব গ্রহণ, অভিবাসী প্রত্যাশিতদের জন্য ছিল একটি সুযোগ। সাধারণত, অভিবাসন ইচ্ছুক মানুষ বিনা মজুরীতে একটি নির্দিষ্ট মেয়াদের জন্য শ্রম দান করতে চুক্তিবদ্ধ হতো। চুক্তির মেয়াদ সাধারণত চার থেকে সাত বছর হতো। বিনিময়ে তারা আমেরিকায় যাবার পথ খরচ এবং তাদের মেয়াদ শেষে এক টুকরো জমি পেত। কিছু ক্ষেত্রে, জাহাজের ক্যাপ্টেনরা দরিদ্র শ্রমিক-অভিবাসীদের সরবরাহের জন্য পুরস্কার পেত। তাই মিথ্যা প্রতিশ্রুতি এবং অপহরণের মতো ঘটনাও প্রায়ই ঘটত। ভার্জিনিয়া কোম্পানি এবং ম্যাসাচুসেটস বে কোম্পানি মেয়াদী দাসও ব্যবহার করত।
১৬১৯ সালে ভার্জিনিয়াতে জেমসটাউনের প্রতিষ্ঠার ঠিক বারো বছর পরে, মার্কিন ভূমিতে প্রথম আফ্রিকান কৃতদাস আনা হয়। প্রথম দিকে এসব দাস তাদের নিজেদের স্বাধীনতা ক্রয় করে নেয়ার সুযোগ থাকলেও ধীরে ধীরে দাসত্বের ধারণাটি কঠোর হতে শুরু করে এবং ১৬৬০ -এর দশকে তামাক ও ধানের আবাদে শ্রমের চাহিদা বেড়ে যাওয়ায় অনিচ্ছাকৃত দাসত্ব আজীবন দাসত্বে পরিণত হয়।  ধীরে ধীরে দাসত্ব আর চামড়ার কালো রং সমার্থক হয়ে যায়। একজন দাস পিতা মাতার সন্তানরা দাস হয়েই জন্ম গ্রহণ করে। ১৭৭০ সালের মধ্যে আমেরিকার এক-পঞ্চমাংশ জনসংখ্যা ছিল কৃষ্ণাঙ্গ দাস।
যতদিন উপনিবেশগুলোকে ফরাসি এবং স্প্যানিশ শক্তির বিরুদ্ধে ব্রিটিশ সামরিক সহায়তা প্রয়োজন ছিল ততদিন ব্রিটেন থেকে স্বাধীন হবার প্রশ্নটি উত্থাপিত হয়নি। ১৭৬৫ সালের পর সামরিক হুমকি মুক্ত হয়ে আমেরিকায় ব্রিটিশ কলোনিগুলো স্বাধীনতার পথে পা বাড়ায়।
স্বাধীনতার পথ
দক্ষিণ ক্যারোলিনা এবং ভার্জিনিয়ায় উচ্চ ধনী শ্রেণীর উত্থান ঘটে, যদের সম্পদের মূল উৎস ছিল দাস শ্রমিক দ্বারা পরিচালিত বৃহৎ বাগানের আয়। নিউইয়র্কের উপকূলে আরো একটি সামাজিক শ্রেণীর উদ্ভব হয়, যেখানে ডাচ ভাড়াটে কৃষকরা ভ্যান রেনসেলিয়ার পরিবারের মতো খুব ধনী ডাচ মালিকদের কাছ থেকে জমি ভাড়া নিয়ে চাষাবাদ করতেন। পেনসিলভেনিয়ার মতো অন্যান্য উপনিবেশগুলি অবশ্য অনেক সমতাবাদী ছিল। আঠারো শতকের মাঝামাঝি পেনসিলভানিয়া মূলত একটি মধ্যবিত্ত উপনিবেশ ছিল যারা উচ্চ-শ্রেণীর প্রতি খুব একটা সমীহ প্রকাশ করত না। ১৯৫৬ সালে পেনসেলভেনিয়া জার্নালে একজন সাংবাদিক লিখেছিলেন,
এই প্রদেশের লোকেরা সাধারণত মধ্যবিত্ত শ্রেণীর, এবং বর্তমানে তারা বেশ ভাল একটি স্তরে অবস্থান করে। তারা প্রধানত পরিশ্রমী কৃষক, শিল্পী বা ব্যবসায়ী পুরুষ; তারা স্বাধীনতার ভোগ করে, এবং তাদের মধ্যে মধ্যবিত্তরা মনে করে যে নাগরিকত্বে তার অধিকার আছে।
রাজনৈতিক সংহতি এবং স্বায়ত্তশাসন
ফরাসি এবং ইন্ডিয়ান যুদ্ধ (১৭৫৪-১৭৬৩) ছিল সাত বছরব্যাপী যুদ্ধের একটি অংশ। উপনিবেশগুলির রাজনৈতিক উন্নয়নে জলবিভাজকের মতো ঘটনা ছিল। কানাডা এবং আমেরিকার কলোনিগুলোতে ব্রিটিশ রাজশক্তির প্রধান প্রতিদ্বন্দ্বী ফরাসি এবং নেটিভ আমেরিকানদের প্রভাব, উল্লেখযোগ্যভাবে হ্রাস পেয়েছিল এবং তেরোটি উপনিবেশের অঞ্চল কানাডা এবং লুইজিয়ানা উভয় এলাকা নিউ ফ্রান্স পর্য়ন্ত বিস্তার লাভ করেছিল। যুদ্ধের প্রচেষ্টার ফলে উপনিবেশগুলির মধ্যে বৃহত্তর রাজনৈতিক একীকরণ ঘটেছিল, উদহরণ হিসাবে। বেঞ্জামিন ফ্রাঙ্কলিনের "যোগ দাও, অথবা মর" ধারণাটির বাস্তবায়ন দেখতে পাওয়া যায় আলবেনি কংগ্রেসে। ফ্রাঙ্কলিনের অনেক আবিষ্কারের মধ্যে একটি হল - মার্কিন যুক্তরাষ্ট্রের ধারণা। ধারনাটির জন্ম হয় ১৭৬৫ সালের পরে, এক দশক পরে উপলব্ধি করা যায়।
প্রতিনিধিত্ববিহীন কর
উত্তর আমেরিকায় ব্রিটেন কর্তৃক ফরাসি ভূখণ্ড অধিগ্রহণের পর, ১৭৬৩ সালে রাজা তৃতীয় জর্জের জারিকৃত একটি রাজকীয় ঘোষণাপত্রের মূল লক্ষ্য ছিল নতুন উত্তর আমেরিকান সাম্রাজ্য সংগঠিত করা এবং অ্যাপাল্যাচিয়ান পর্বতমালার পশ্চিমাঞ্চলে উপনিবেশিক বিস্তার থেকে স্থানীয় আমেরিকানদের রক্ষা করা। পরবর্তী বছরগুলিতে, উপনিবেশবাদী এবং ব্রিটিশ সাম্রাজ্যের মধ্যে সম্পর্কে টানাপোড়েন শুরু হয়। ১৭৬৫ সালে ব্রিটিশ পার্লামেন্ট স্ট্যাম্প অ্যাক্ট পাস করে। এই নতুন আইন অনুসারে ব্রিটিশ পার্লামেন্ট উপনিবেশিক আইনসভাকে পাশ কাটিয়ে উপনিবেশগুলিতে কর আরোপ করে। তখন বিতর্কের জন্ম হয়: যে পার্লামেন্টে ট্যাক্স দাতাদের কোন প্রতিনিধি নেই সেই পার্লামেন্টের কর আরোপ করার নৈতিক কোন অধিকার আছে কিনা। চারিদিকে আওয়াজ ওঠে, “প্রতিনিধিত্ব ছাড়া কোন কর নয়” উত্তেজনার পারদ বাড়তে থাকে, ১৭৭০ সালে তা চূড়ান্ত রূপ নেয়।
১৭৭৩ সালে বস্টন টি পার্টি বোস্টন শহরে কর্মীরা চায়ের উপর নতুন করের বিরুদ্ধে সরাসরি ও দৃশ্যমান প্রতিবাদে নামে। পার্লামেন্ট দ্রুত এর জবাব দেয়। পরের বছর অসহনীয় আইন (Intolerable Acts) পাশ করে। এই আইন অনুসারে ম্যাসাচুসেটসকে তার স্ব-শাসনের ঐতিহাসিক অধিকার থেকে সরিয়ে সামরিক শাসনের অধীনে রাখা হয়। ফলে বাকি তেরোটি উপনিবেশে ক্ষোভের সঞ্চার হয়। প্রতিটি উপনিবেশের নেতারা অসহনীয় আইনের প্রতি তাদের প্রতিরোধ কর্মসূচীর সমন্বয় সাধনের জন্য প্রথম মহাদেশীয় কংগ্রেস আহ্বান করেন। কংগ্রেস ব্রিটিশ বাণিজ্য বর্জনের আহ্বান জানায়, জনগনের অধিকার ও অভিযোগের একটি তালিকা প্রকাশ করে এবং সেই অভিযোগগুলোর প্রতিকার চেয়ে ব্রিটিশ রাজার কাছে আবেদন করে। এই আবদনে কোন কাজ না হওয়ায়, ১৭৭৫ সালে ব্রিটিশ সেনাবাহিনীর বিরুদ্ধে উপনিবেশগুলির প্রতিরোধ গড়ে তোলার জন্য ১৭৭৫ সালে দ্বিতীয় মহাদেশীয় কংগ্রেস আহ্বান করা হয়। সাধারণ মানুষও ব্রিটিশদের বিরুদ্ধে বিচ্ছন্নবাদী হয়ে উঠেছিল। যদিও বিদ্রোহের আদর্শিক ব্যাপারগুলো সম্পর্কে পরিচিত ছিল না। তারা তাদের ব্যক্তিগদ "অধিকারের" বিষয়টিকে খুব দৃঢ়ভাবে বিশ্বাস করত। সাধারণ জনগন মনে করত, ব্রিটিশরা ইচ্ছাকৃতভাবে সেই অধিকার লঙ্ঘন করছে। তারা বোস্টনবাসীদের উপর নানা দমন পিড়নের ব্যাপারে ক্ষুব্ধ হয়েছিল। ব্রিটিশ সেনাবাহিনীর বোস্টনে আগমনে তা তাদের কাছে আরো প্রকট হয়। সাধারণ মানুষের ধারণা ছিল ঈশ্বর তাদের সাথে আছেন।
বিপ্লব এবং স্বাধীনতা
১৭৭৫ সালে তেরোটি উপনিবেশ ব্রিটিশ শাসনের বিরুদ্ধে বিদ্রোহ শুরু করে এবং ১৭৭৬ সালে মার্কিন যুক্তরাষ্ট্র হিসাবে তাদের স্বাধীনতা ঘোষণা করে। ১৭৭৫ থেকে ১৭৮৩ সালের মধ্যে আমেরিকানরা সারাতোগার যুদ্ধে ব্রিটিশ হানাদার বাহিনীকে পরাজিত করে, উত্তর -পূর্বাঞ্চলকে সুরক্ষিত করে এবং ফরাসিদের যুক্তরাষ্ট্রের সাথে সামরিক জোটবদ্ধ হতে উৎসাহিত করে । ফ্রান্স এই জোটে স্পেন এবং নেদারল্যান্ডস নিয়ে আসে। অন্যদিকে ব্রিটেনের কোন মিত্র না থাকায় উভয় পক্ষের সামরিক ও নৌবাহিনীতে একটি ভারসাম্য বজায় থাকে।
জর্জ ওয়াশিংটন
জেনারেল জর্জ ওয়াশিংটন একজন দক্ষ সংগঠক এবং প্রশাসক ছিলেন। তিনি কংগ্রেস এবং রাজ্য গভর্নরদের সাথে সফলভাবে কাজ করেছেন। তার অধীনের সৈন্যদের সমর্থন ও প্রশিক্ষণ দিয়েছেন। এবং একটি আদর্শবাদী রিপাবলিকান সেনাবাহিনী গড়ে তুলেছিলেন। তার সবচেয়ে বড় কঠিন কাজটি ছিল রসদ সরবরাহ নিশ্চিত করা, কারণ কংগ্রেস বা রাজ্যগুলির কাছে তহবিল, অস্ত্রশস্ত্র, পোশাক, বেতন বা এমনকি সৈন্যদের খাদ্য সরবরাহের জন্য পর্যাপ্ত তহবিল ছিল না। যুদ্ধক্ষেত্রের সামরিক কৌশলী বিবেচনায়, ওয়াশিংটন প্রায়ই তার ব্রিটিশ সমকক্ষদের দ্বারা কৌশলগত দিক দিয়ে পরাস্ত হতেন। তবে একজন দক্ষ সমরবিদ হিসেবে, তারা যুদ্ধে কী কৌশল অবলম্বন করতে পারেন সে সম্পর্কে তার একটি ভাল ধারণা ছিল। ব্রিটিশরা চারটি হানাদর সেনাবাহিনী পাঠায়। ওয়াশিংটনের কৌশল ১৭৭৬ সালে প্রথম সেনাবাহিনীকে বোস্টন ত্যাগে বাধ্য করে। সারাতোগা (১৭৭৭) এবং ইয়র্কটাউন (১৭৮১) সালে এ দ্বিতীয় এবং তৃতীয় সেনাবাহিনীকে আত্মসমর্পণে বাধ্য করে। তিনি ব্রিটিশদের নিয়ন্ত্রিত নিউ ইয়র্ক সিটি এবং কয়েকটি স্থানে সীমাবদ্ধ রেখে প্যাট্রিয়টকে বিশাল সংখ্যাগরিষ্ঠ জনসংখ্যাকে নিয়ন্ত্রণে রাখেন।”
অনুগত এবং ব্রিটেন
অনুগতরা, যাদের উপর ব্রিটিশরা ব্যাপকভাবে নির্ভর করেছিল তারা জনসংখ্যার প্রায় ২০% ছিল। কিন্তু সাংগঠনিকভাবে তারা ছিল খুবই দুর্বল। যুদ্ধ শেষ হওয়ার সাথে সাথে, ব্রিটিশ সেনাবাহিনী ১৭৮৩ সালের নভেম্বরে নিউইয়র্ক সিটি ত্যাগ করে। অনুগত গোষ্ঠীর নেতাদের তারা সাথে নিয়েছিল। ক্ষমতাগ্রহণের পরিবর্তে ওয়াশিংটন অপ্রত্যাশিতভাবে ভার্জিনিয়ায় তার খামারে অবসর গ্রহণ করেন। রাষ্ট্রবিজ্ঞানী সেমুর মার্টিন লিপসেটের মতে, "মার্কিন যুক্তরাষ্ট্র ছিল প্রথম উপনিবেশ যা উপনেবিশক শাসনের বিরুদ্ধে বিদ্রোহ করে সফলভাবে করেছিল। এই অর্থে, আমেরিকানরা ছিল প্রথম 'নতুন জাতি'”।
স্বাধীনতার ঘোষণা
১৭৭৬ সালের ২ জুলাই, ফিলাডেলফিয়ায় দ্বিতীয় মহাদেশীয় কংগ্রেস, রিচার্ড হেনরি লি -এর প্রস্তাব গ্রহণ করে উপনিবেশগুলির স্বাধীনতার ঘোষণা করে, এই ঘোষণায় যা বলা হয়েছিল:
এই সংযুক্ত উপনিবেশগুলি স্বাধীন এবং স্বাধীন রাষ্ট্র হওয়া উচিত, এবং তারা ব্রিটিশ সাম্রাজ্যের প্রতি সমস্ত আনুগত্য থেকে অব্যাহতিপ্রাপ্ত, এবং সেই সাথে তাদের এবং গ্রেট ব্রিটেন রাজ্যের মধ্যে যে সমস্ত রাজনৈতিক সংযোগ রয়েছে সেসবও অকার্যকর হওয়া উচিত। বিদেশী শক্তির সহায়তা সংগ্রহের জন্য অবিলম্বে ব্যবস্থা নেওয়া উচিত এবং উপনিবেশগুলিকে আরও ঘনিষ্ঠভাবে সংযুক্ত করার জন্য একটি কনফেডারেশন গঠন করা উচিত।
১৭৭৬ সালের ৪ জুলাই, তারা স্বাধীনতার ঘোষণাপত্র গ্রহণ করে এবং এই তারিখটি মার্কিন যুক্তরাষ্ট্রের জন্মদিন হিসাবে পালিত হয়। এর কিছুদিন পরেই কংগ্রেস আনুষ্ঠানিকভাবে জাতির নাম "ইউনাইটেড কলোনি অফ আমেরিকা" থেকে পরিবর্তন করে "ইউনাইটেড স্টেটস অফ আমেরিকা" রাখে।
দ্বি-দলীয় ব্যবস্থা
টমাস জেফারসন এবং জেমস ম্যাডিসন একটি বিরোধী রিপাবলিকান পার্টি গঠন করেন (সাধারণত রাজনৈতিক বিজ্ঞানীরা যাদের ডেমোক্রেটিক-রিপাবলিকান পার্টি বলে)। হ্যামিল্টন এবং ওয়াশিংটন ১৭৯৪ সালে জে চুক্তির মাধ্যমে মার্কিন যুক্তরাষ্ট্র ও ব্রিটেনের মধ্যে পুনরায় সুসম্পর্ক স্থাপন করেন। জেফারসনিয়ানের সমর্থকরা এর তীব্র প্রতিবাদ করেছিলেন। ভোটাররা দুই দলের একটিকে ভোট প্রদান করে। এইভাবে প্রথম দল বা ‘ফার্স্ট পার্টি’ ব্যাবস্থা চালু হয়। ফেডারেলিস্টরা ব্যবসা, আর্থিক এবং বাণিজ্যিক স্বার্থকে বেশি গুরত্ব দিত। তারা ব্রিটেনের সাথে বাণিজ্য বৃদ্ধি করতে চাইতো। রিপাবলিকানরা তাদের বিরুদ্ধে, রাজতন্ত্র প্রতিষ্ঠা, ধনীদের শাসক শ্রেণীতে পরিণত করার এবং মার্কিন যুক্তরাষ্ট্রকে ব্রিটিশদের পয়সা বানানোর গুঁটি বানানোর পরিকল্পনায় মদদ দেয়ার অভিযুক্ত করে। চুক্তি সম্পাদিত হবার পর রাজনীতির মাঠ তীব্র উত্তপ্ত হয়ে উঠেছিল।
ফেডারেল সরকারের চ্যালেঞ্জ
নতুন ফেডারেল সরকারের জন্য গুরুতর চ্যালেঞ্জগুলির মধ্যে রয়েছে উত্তর -পশ্চিম ইন্ডিয়ান যুদ্ধ, চলমান চেরোকি -আমেরিকান যুদ্ধ এবং ১৭৯৪ হুইস্কি বিদ্রোহ, যেখানে পশ্চিমা অধিবাসীরা মদের উপর আরোপিত একটি ফেডারেল করের বিরুদ্ধে প্রতিবাদ করেছিল। প্রেসিডেন্ট ওয়াশিংটন সেখানে স্টেট মিলিশিয়া মেতায়েন করেছিলেন এবং নিজে বিদ্রোহ দমন করার জন্য একটি সেনাবাহিনীর নেতৃত্ব দিয়েছিলেন। বিদ্রোহ দমন করার পর মার্কিন যুক্তরাষ্ট্রে জাতীয় সরকারের ক্ষমতা আরো সুদৃঢ় হয়।
জন অ্যাডামস নামের একজন ফেডারেলিস্ট, ১৭৯৬ সালের নির্বাচনে জেফারসনকে পরাজিত করেন। এস সময়ে মার্কিন যুক্তরাষ্ট্র ফ্রান্সের সাথে যুদ্ধে জড়িয়ে পরে।ফেডারেলিস্টরা এলিয়েন এবং সিডিশন অ্যাক্টের মাধ্যমে রিপাবলিকানদের মুখ বন্ধ করার চেষ্টা করেছিল। হ্যামিল্টনকে প্রধান করে যুক্তরাষ্ট্র একটি বিশাল সেনাবাহিনী গড়ে তুলে ফরাসি আক্রমণ প্রতিহত করার জন্য প্রস্তুত হয়। ফ্রান্সে একটি সফল শান্তি মিশন পাঠানর বিতর্ককে কেন্দ্র করে ফেডারেলিস্টরা বিভক্ত হয়ে পরে। ১৭৯৮ সালে এই অঘোষিত যুদ্ধের অবসান হয়।
ক্রীতদাস শ্রমের চাহিদা বৃদ্ধি
বিপ্লবী যুদ্ধের পরবর্তী দুই দশকের মধ্যে মার্কিন যুক্তরাষ্ট্রে দাসত্বের মর্যাদার নাটকীয় পরিবর্তন ঘটে। এ সময় মুক্ত কৃষ্ণাঙ্গদের সংখ্যা বৃদ্ধি পায়। অভেদ মানবজাতির ধারণা থেকে অনুপ্রাণিত হয়ে উত্তরের রাজ্যগুলো দাসপ্রথা বিলুপ্ত ঘোষণা করে। উত্তর মার্কিন যুক্তরাষ্ট্রের অর্থনীতি শ্রম নির্ভর না থাকার কারনে এই সিদ্ধান্ত ত্বরান্বিত হয়। তবে দক্ষিণ যুক্তরাষ্ট্রের চিত্র ছিল তার বিপরীত।
উচ্চ দক্ষিণের রাজ্যগুলিতে দাসমুক্তির বিষয়টি অনেক সহজ ছিল। যার ফলে উচ্চ দক্ষিণে স্বাধীন কৃষ্ণাঙ্গদের অনুপাত (মোট অ-শ্বেতাঙ্গ জনসংখ্যার শতাংশ হিসাবে) ১৭৯২ সালে এক শতাংশের কম থেকে ১৮১০ সালের মধ্যে ১০ শতাংশ ছাড়িয়ে যায়। সে সময় পর্য়ন্ত, মার্কিন যুক্তরাষ্ট্রে ১৩.৫ শতাংশ কৃষ্ণাঙ্গ মুক্ত ছিল।
মার্কিন যুক্তরাষ্ট্রের দক্ষিনােঞ্চলের গভীরে ক্রমবর্ধমান তুলা চাষের কারণে ক্রীতদাসের চাহিদা বাড়তে থাকে। ফলে দাস মুক্ত করনের হারও দ্রুত কমতে থাকে; এবং মার্কিন যুক্তরাষ্ট্রের অভ্যন্তরীণ ক্রীতদাস বাণিজ্য অনেক কৃষক ও ব্যবসায়ীদের আয়ের একটি বড় উৎস হয়ে ওঠে।. ১৮০৭ সালে, কংগ্রেস আটলান্টিক ক্রীতদাস বাণিজ্য এর সাথে যুক্তরাষ্ট্রের সম্পৃক্ততা চ্ছিন্ন করে।
লুইসিয়ানা এবং জেফারসনিয়ান প্রজাতন্ত্রবাদ
বিপ্লবী যুদ্ধের পর প্রথম দুই দশকে, রাজ্যগুলির মধ্যে মার্কিন যুক্তরাষ্ট্রের দাস ব্যবস্থায় নাটকীয় পরিবর্তন ঘটে এবং মুক্ত কৃষ্ণাঙ্গদের সংখ্যা বৃদ্ধি পায়। মানুষের সমতার বৈপ্লবিক আদর্শে অনুপ্রাণিত হয়ে এবং দাসত্বের প্রতি তাদের কম অর্থনৈতিক নির্ভরতার কারনে উত্তরের রাজ্যগুলো দাসব্যবস্থা বিলুপ্ত করে।
টমাস জেফারসন ১৮০০ সালের নির্বাচনে প্রেসিডেন্ট পদে অ্যাডামসকে পরাজিত করেন।
প্রেসিডেন্ট হিসেবে জেফারসনের প্রধান কৃতিত্ব ছিল ১৮০৩ সালে লুইসিয়ানা ক্রয় এর ফলে মিসিসিপি নদীর পশ্চিমে মার্কিন বসতি সম্প্রসারণের দ্বার খুলে যায়। জেফারসন পেশায় একজন স্থপতি এবং আইনজ্ঞ ছিলেন। নতুন এলাকা খুঁজে বের করে তারে ভূচিত্র তৈরী করার অভিযান সমর্থন করতেন। বিশেষ করে লুইস এবং ক্লার্ক অভিযানের পিছনে তাঁর পৃষ্ঠপোষকতা ছিল। জেফারসন, মার্কিন যুক্তরাষ্ট্রে রিপাবলিকানিজমে গভীরভাবে বিশ্বাস করতেন। এবং আশা করতেন যে কৃষকরেই এই রিপাবিলকের ভিত্তি। শহর, কারখানা এবং ব্যাংকের উপর তার আস্থা ছিল না। এমনকি ফেডারেল সরকার এবং বিচারকদের উপরও তার তেমন আস্থা ছিল না। তিনি বিচার বিভাগকে ক্ষমতার দিক দিয়ে দুর্বল করার চেষ্টা করেছিলেন। জন মার্শাল নামের ভার্জিনিয়ার একজন ফেডারেলিস্ট এর সাথে তার দৃষ্টিভাঙ্গির অনেক মিল ছিল। সংবিধানে মার্কিন যুক্তরাষ্ট্রের রাষ্ট্র কাঠামোতে একটি সুপ্রীম কোর্টের উল্লেখ থাকলেও, তার দায়িত্ব ও কর্মকান্ডের কোন পরিষ্কার ধারণা সেখানে ছিল না। ১৮০১ - ১৮৩৫ সালে প্রধান বিচারপতি জন মার্শাল তার একটি পরিষ্কার ধারণা দেন।
১৮১২ এর যুদ্ধ
মার্কিনীরা কিছু কর্মকান্ডের জন্য ব্রিটিশদের উপর ক্ষুব্ধ ছিল। সেগুলো হল, মার্কিন নৌবাহিনীর জাহাজের ফ্রান্সের নৌঘাঁটি আক্রমনের নিরপেক্ষ অধিকার উপেক্ষা করা, নেপোলিয়ন বাহিনীর সাথে যুদ্ধ করার জন্য ১০,০০০ নৌ সেনাকে বলপূর্বক হরণ করা এবং মধ্য-পূর্ব এলাকায় আমেরিকার স্থানীয় আদিবাসীদেরকে সামরিক মদদ দিয়ে আমিরিকার পশ্বিমাঞ্চলে বসতি স্থাপনে বাধা দেয়া। উত্তরের ব্রিটিশ উপনেবিশগুলোকে সংযুক্ত করার একটি অভিপ্রায়ও সম্ভবত ব্রিটিশদের ছিল।    উত্তর -পূর্ব আমেরিকার জনগনের, বিশেষ করে ফেডারেলিস্টদের প্রবল বিরোধিতা সত্ত্বেও কংগ্রেস ১৪ জুন, ১৮১২ তারিখে যুক্তরাজ্যের বিরুদ্ধে যুদ্ধ ঘোষণা করে।
উভয় পক্ষই যুদ্ধ নিয়ে হতাশ ছিল। আমেরিকান হাইকমান্ড অনেক ক্ষেত্রে অক্ষমতার পরিচয় দেয়। উভয় পক্ষই একে অপরকে পরাস্ত করার চেষ্টা করেও সফল হতে পারেনি। আমেরিকান মিলিশিয়া সৈন্যরা যুদ্ধের জন্য বাড়ি ছাড়তে চাইছিল না। তাদের কানাডা আক্রমণের চেষ্টা বারবার ব্যর্থ হয়েছিল। ব্রিটিশ অবরোধে আমেরিকান বাণিজ্যকে ধ্বংসের দিকে নিয়ে যায়। মার্কিন ট্রেজারি দেউলিয়া হয়ে যায়। এসব নিউ ইংল্যান্ডবাসীদের আরও ক্ষুব্ধ করে, যারা ব্রিটেনে চোরাকারবীর মাধ্যমে দ্রব্য পাচার করা শুরু করে। আন্ডার জেনারেল উইলিয়াম হেনরি হ্যারিসনের অধীনে আমেরিকানরা অবশেষে এরি লেকের নৌ নিয়ন্ত্রণ লাভ করে এবং কানাডাযর টেকুমসেহে রেড ইন্ডিয়ানদের পরাজিত করে।
ব্রিটিশরা ওয়াশিংটন আক্রমণ করে তা পুড়িয়ে দেয়। ১৮৪১ সালে বাল্টিমোরে ব্রিটিশদের প্রতিহত করা হয়।- আমেরিকার এই সাফল্য উপলখ্যে মার্কিন যুক্তরাষ্ট্রের জাতীয় সংগীত "স্টার স্প্যাংল্ড ব্যানার" লেখা হয়। প্ল্যাটসবার্গের যুদ্ধে মার্কিন যুক্তরাষ্ট্র একটি বড় ব্রিটিশ আক্রমণ প্রতিহত করে। অবশেষে ১৮১৫ সালের প্রথম দিকে অ্যান্ড্রু জ্যাকসন নিউ অরলিন্সের যুদ্ধ এ ব্রিটিশদের একটি বড় আক্রমণকে নিশ্চিতভাবে পরাজিত করার পর, জ্যাকসন একজন সফর সমর নায়ক হিসাবে পরিচিতি পান।
১৮১৫ সালের ১৮ ফেব্রুয়ারি আমেরিকানরা যুদ্ধে তাদেেই জয় হয়েছে বলে দাবি করে। নেপোলিয়নের পতনের পর, উভয় পক্ষের সামনে যুদ্ধ চালিয়ে যাবার আর কোন দৃশ্যমান কারণ ছিল না। উভয় পক্ষই একটি শান্তিচুক্তি করে। এই চুক্তিতে যুদ্ধ পূর্ব সীমানা অক্ষত থাকে। মার্কিন নাগরিকনা তাদের "দ্বিতীয় স্বাধীনতা যুদ্ধের" সাফল্যে গর্বিত হয়। এই ঘটনা যুদ্ধবিরোধী ফেডারেলিস্ট পার্টির নেতারাদের রাজনৈতিক লজ্জায় ফেলে দিয়েছিল। যুদ্ধে পরাজিত ব্রিটিশরা আমেরিকান বসতির বিস্তার রোধে ইন্ডিয়ান রাষ্ট্র প্রতিষ্ঠার উদ্দেশ্য বাস্তবায়িত হয়নি। কোন রকম বৃহৎ হুমকি ছাড়াই মধ্য-পশ্চিত অঞ্চলে মার্কিন বসতি স্থাপন চলতে থাকে। ১৮১২ সালের যুদ্ধ মার্কিন যুক্তরাষ্ট্রে একটি স্থায়ী সেনাবাহিনীর প্রয়োজনিয়তা নিয়ে যে নেতিবাচক ধারণায় পরিবর্তন আসে। একটি নিয়মিত সামরিক বাহিনী, অধুনা সমাপ্ত যুদ্ধে অ-সজ্জিত এবং দুর্বল প্রশিক্ষিত মিলিশিয়াদের চেয়ে ব্রিটিশদের বিরুদ্ধে অনেক কার্যকরি ছিল। সামরিক বিভাগের কর্মকর্তারা পরে সিদ্ধান্ত নিয়েছিলেন যে দেশের প্রধান প্রতিরক্ষা হিসেবে একটি নিয়মিত সামিরক বাহিনীর প্রয়োজন।
দ্বিতীয় মহা জাগরণ
দ্বিতীয় মহা জাগরণ ছিল একটি প্রোটেস্ট্যান্ট পুনরুজ্জীবন আন্দোলন যা ১৯ শতকের গোড়ার দিকে সমগ্র জাতিকে প্রভাবিত করেছিল এবং সমাজে দ্রুত গির্জার প্রাধান্য বৃদ্ধি পাচ্ছিল। আন্দোলনটি ১৭৯০ সালের দিকে শুরু হয়, ১৮০০ সালের দিকে গতি লাভ করে এবং ১৮২০ সালের পরে ব্যাপটিস্ট এবং মেথোডিস্ট মণ্ডলীর সদস্যপদ দ্রুত বৃদ্ধি পায়। এই দুই খ্রিস্টিয় সম্প্রদায়ের ধর্মপ্রচারকরা এই আন্দোলনের নেতৃত্ব দেয়। এই আন্দোলন ১৮৪০ এর দশকে চূড়ান্ত গতি পায়। এ দুটি ধর্মীয় গোষ্ঠীতে লক্ষ লক্ষ নতুন সদস্য তালিকাভুক্ত হয়। জনগনের মধ্যে একটি নতুন মূল্যবোধ গঠনের সূচনা হয়। দ্বিতীয় মহা জাগরণ বেশ কিছু সংস্কার আন্দোলনের জন্ম দেয়। যীশু খ্রীষ্টের দ্বিতীয়বার আগমনের পূর্বে কলূষ দূর করার উদ্দেশ্যে, ‘বিলোপবাদ’ (দাসপ্রথার বিলোপ) এবং ‘সহনশীলতা আন্দোলন’ (মদ জাতীয় পানিয় বর্জন) এর সূত্রপাত হয়।
উত্তম অনুভূতির যুগ
যুদ্ধের প্রবল বিরোধী হিসেবে, ফেডারেলিস্টরা ১৮১৪ সালে হার্টফোর্ড কনভেনশনের আয়োজন করে। যাতে বিচ্ছিন্নতার প্রচ্ছন্ন ইঙ্গিত ছিল। নিউ অরলিন্সে বিজয়ের পর ফেডারেলিস্টদের মর্যাদা ক্ষুণ্ণ হয় এবং তারা আর রাজনৈতিক দল হিসেবে উল্লেখযোগ্য কোন ভূমিকা পালন করেনি। রাষ্ট্রপতি ম্যাডিসন এবং অন্যান্য রিপাবলিকান বুঝতে পেরেছিলেন যে তারা মার্কিন যুক্তরাষ্ট্রের ব্যাংক বন্ধ করে দেয়া একটি অতি বড় ভুল সিদ্ধান্ত ছিল। তাই বিদেশী ব্যাংকারদের সহায়তায়, তারা ১৮১৬ সালে মার্কিন যুক্তরাষ্ট্রের দ্বিতীয় ব্যাংকের চার্টার্ড করেছিল।